CELEX: 31984R1326
Language: el
Date: 1984-05-14 00:00:00
Title: Κανονισμός (ΕΟΚ) αριθ. 1326/84 της Επιτροπής της 14ης Μαΐου 1984 που τροποποιεί τον κανονισμό αριθ. 225/67/ΕΟΚ σχετικά με τις λεπτομέρειες προσδιορισμού της τιμής της διεθνούς αγοράς των ελαιούχων σπόρων

Avis juridique important

|

31984R1326

Κανονισμός (ΕΟΚ) αριθ. 1326/84 της Επιτροπής της 14ης Μαΐου 1984 που τροποποιεί τον κανονισμό αριθ. 225/67/ΕΟΚ σχετικά με τις λεπτομέρειες προσδιορισμού της τιμής της διεθνούς αγοράς των ελαιούχων σπόρων  

Επίσημη Εφημερίδα αριθ. L 129 της 15/05/1984 σ. 0015 - 0016

***** ΚΑΝΟΝΙΣΜΟΣ (ΕΟΚ) αριθ. 1326/84 ΤΗΣ ΕΠΙΤΡΟΠΗΣ  της 14ης Μαΐου 1984  που τροποποιεί τον κανονισμό αριθ. 225/67/ΕΟΚ σχετικά με τις λεπτομέρειες προσδιορισμού της τιμής της διεθνούς αγοράς των ελαιούχων σπόρων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία με τον κανονισμό (ΕΟΚ) αριθ. 1101/84 (2),  τον κανονισμό αριθ. 115/67/ΕΟΚ του Συμβουλίου της 6ης Ιουνίου 1967 περί καθορισμού των κριτηρίων για τον προσδιορισμό της τιμής της διεθνούς αγοράς των ελαιούχων σπόρων, καθώς και του τόπου διελεύσεως στα σύνορα (3), όπως τροποποιήθηκε τελευταία από τον κανονισμό (ΕΟΚ) αριθ. 1983/82 (4), και ιδίως το άρθρο 7,  Εκτιμώντας:  ότι το άρθρο 3 παράγραφος 1 στοιχείο β) του κανονισμού αριθ. 225/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2040/83 (6), προβλέπει ότι σε περίπτωση που οι προσφορές και οι τιμές που αφορούν ποιότητες άλλες από του ποιοτικού τύπου για τον οποίο έχει καθοριστεί η ενδεικτική τιμή, το ποσό που προσδιορίζεται προσαρμόζεται σύμφωνα με τους συντελεστές ισοδυναμίας που περιλαμβάνονται στο παράρτημα του παρόντος κανονισμού·  ότι οι ποιότητες των ηλιανθόσπορων, που παραδίδονται από τις κύριες τρίτες χώρες παραγωγής παρουσιάζουν ορισμένες διαφορές σε σχέση με τον ποιοτικό τύπο των ηλιανθόσπορων στην Κοινότητα, ο ορισμός του οποίου δόθηκε εκ νέου στο άρθρο 2 του κανονισμού (ΕΟΚ) αριθ. 1102/84 (7)· ότι πρέπει, συνεπώς, να καθοριστούν για τα προϊόντα αυτά, συντελεστές ισοδυναμίας που βασίζονται στο νέο ποιοτικό τύπο·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό αριθ. 225/67/ΕΟΚ ο πίνακας του παραρτήματος αντικαθίσταται από τον εξής πίνακα:  «(ECU/100 χγρ)  1.2,3 //   //   //   // Συντελεστές ισοδυναμίας   //  1.2.3 //   // Ποσό που αφαιρείται  από την τιμή  // Ποσό που προστίθεται  στην τιμή  //   //   //   // Α. Κραμβόσποροι και γογγυλόσποροι προελεύσεως:  //   //   // - Καναδά  // 0,892  // -  // - άλλων τρίτων χωρών  // 0,366  // -  // Β. Ηλιανθόσποροι  // 0,253 (1)  // 0,847 (2)  //   //   //  (1) Εφαρμόζεται στις τιμές που ισχύουν για φόρτωση που πραγματοποιείται πριν από την 1η Αυγούστου 1984.  (2) Εφαρμόζεται στις τιμές που ισχύουν για φόρτωση που πραγματοποιείται πριν από την 1η Αυγούστου 1984.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 113 της 28. 4. 1984, σ. 7.  (3) ΕΕ αρθ. 111 της 10. 6. 1967, σ. 2196/67.  (4) ΕΕ αριθ. L 215 της 23. 7. 1982, σ. 6.  (5) ΕΕ αριθ. 136 της 30. 6. 1967, σ. 2919/67.  (6) ΕΕ αριθ. L 200 της 23. 7. 1983, σ. 28.  (7) ΕΕ αριθ. L 113 της 28. 4. 1984, σ. 8.